Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: állományának ruházati és öltözködési szabályzatáról szóló 12/2009. (IV. 30.) IRM rendelet (a továb biak ban: R3.)
Paragraph Index: 2202

6. § Az R3. 21. § (4) bekezdése helyébe a következõ rendelkezés lép: „(4) Amennyiben a tárgyévi ruházati utánpótlási ellátmány forintösszegének a Hszt.-ben meghatározott százalékát az újonnan rendszeresített termékek és cikkek beszerzési ára eléri vagy meghaladja, úgy az adott évben a ruházati utánpótlási ellátmány Hszt.-ben meghatározott összegét vissza lehet tartani ezen egyenruházat részbeni ellentételezésére. A különbözetet a következõ évi ruházati utánpótlási ellátmány terhére túlellátásként kell elõjegyezni. A túlellátásként elõjegyzett összeget – a ruházati utánpótlási ellátmányt terhelõ teljes kiegyenlítésig – minden évben az adott éves ruházati utánpótlási ellátmány külön jogszabályban meghatározott százalékával lehet csökkenteni.”

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes